open-index/open-wikipedia-markdown huggingface dataset:
Λανγκντόκ

Το **Λανγκεντόκ** (γαλλικά: *Languedoc*, οξιτανικά: *Lengadòc*, εξελληνισμένα: ****) ήταν παλαιά ιστορική επαρχία της Γαλλίας το όνομα της οποίας διατηρείται και σήμερα στη νότια κεντρική παρά τον Ροδανό ποταμό κοντά στα Πυρηναία. Η περιοχή αυτή συνολικής έκτασης 42.700 τ5.χλμ. περιελάμβανε το Βιβαραί, το Βελαί και το Ζεβωντάν με πρωτεύουσα την Τουλούζη, όπου και αποτελούσε αρχικά τιμάριο στους Κόμητες της Τουλούζης, και αργότερα το Μονπελιέ. 

Για πολλά χρόνια διατήρησε αυτονομία και θρησκευτική περιφέρεια. Ήταν η πρώτη περιοχή εκτός Παρισιού που είχε «παρλαμέντ» (κοινοβούλιο) που κανόνιζε θέματα δικαστικά, φορολογικά κ.λπ. Η Κομητεία της Τουλούζης αναπτύχθηκε από τον 16ο αιώνα πλην όμως κατά την Αλβιγιανή σταυροφορία περιήλθε στο στέμμα αυτής που διατηρήθηκε μέχρι τη γαλλική επανάσταση. 

Το 1791 υποδιαιρέθηκε σε επιμέρους νομούς και επαρχίες μεταξύ των σημερινών νομών Λανγκντόκ-Ρουσιγιόν , Μέσων-Πυρηναίων και της Αρντές. 

Με την εδαφική μεταρρύθμιση του 2014, το Λανγκντόκ-Ρουσιγιόν και τα Μιντί-Πυρηναία αποτελούν πλέον τη νέα διοικητική περιοχή Οξιτανία.

## Πηγές
* Μεγάλη Ελληνική Εγκυκλοπαίδεια τομ. ΙΕ΄, σελ. 768.

## Εξωτερικοί σύνδεσμοι
* 

Κατηγορία:Πρώην επαρχίες της Γαλλίας
Σταμάτης Γαρδέλης

Ο **Σταμάτης Γαρδέλης** (Αθήνα, 1 Μαΐου 1960) είναι Έλληνας ηθοποιός.

## Βιογραφία
Ξεκίνησε την καριέρα του το 1981, σε ηλικία 21 ετών, όταν πρωταγωνίστησε στην ταινία του Γιάννη Δαλιανίδη *[[Τα τσακάλια (ταινία, 1981)|Τα τσακάλια]]*. Αμέσως καθιερώθηκε και έγινε ιδιαίτερα γνωστός και αγαπητός στον κόσμο, κυρίως στην νεολαία της εποχής.

Έπειτα ξεκίνησε η ανοδική πορεία στην καριέρα του με πολλές επιτυχημένες εμπορικά ταινίες (κάποιες για τον κινηματογράφο αλλά οι περισσότερες για την αγορά του βίντεο, που βρισκόταν τότε στην χρυσή περίοδό της) όπως *[[Βασικά καλησπέρα σας (Οι ραδιοπειρατές)]], [[Ρόδα, τσάντα και κοπάνα]], [[Σατανάδες στα σχολεία]], [[Ταξίδι στην πρωτεύουσα]], [[Καμικάζι αγάπη μου]], [[Οι επικίνδυνοι]], [[Έλα να αγαπηθούμε ντάρλινγκ]], [[Όταν οι ρόδες χορεύουν]], [[Περάστε φιλήστε τελειώσατε]]*. Έτσι, ο Σταμάτης Γαρδέλης μετατράπηκε σε ποπ είδωλο της δεκαετίας του 1980 και σύμβολο μιας ολόκληρης εποχής.

Κατά τον ίδιο, εγκλωβίστηκε εν μέρει στους ρόλους αυτούς, γνωρίζοντας την προκατάληψη και την απόρριψη όταν προσπαθούσε να κάνει κάτι διαφορετικό. Τα τελευταία χρόνια απείχε από την τηλεόραση και τον κινηματογράφο, ασχολούμενος κυρίως με το θέατρο.

Το 2010 - 2011 πραγματοποίησε διπλή επιστροφή στα τηλεοπτικά πράγματα, συμμετέχοντας ως διαγωνιζόμενος στο πρόγραμμα *[[Dancing with the Stars]]* του ANT1 και κάνοντας εμφάνιση στην τηλεοπτική σειρά της Μυρτώς Κοντοβά και του MEGA Μίλα μου βρώμικα. Συμμετείχε και στον τρίτο κύκλο του τηλεοπτικού σόου *[[Your Face Sounds Familiar]]* που προβλήθηκε απο τον τηλεοπτικό σταθμό Ant1 την περίοδο Φεβρουάριος-Μάιος 2016.

## Φιλμογραφία
### Κινηματογράφος

## Παραστασιογραφία

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


## Εξωτερικοί σύνδεσμοι
*  

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Τορρεμολίνος

Το **Τορρεμολίνος** (Torremolinos) είναι δήμος στην Κόστα ντελ Σολ (Costa del Sol) που σημαίνει στα ισπανικά «Παραλία του Ήλιου», στα δυτικά της πόλης Μάλαγα της επαρχίας Μάλαγα στην αυτόνομη περιοχή της Ανδαλουσίας στη νότια Ισπανία. Ένα φτωχό ψαροχώρι πριν από την απότομη αύξηση του τουρισμού στα τέλη της δεκαετίας του 1950, το Τορρεμολίνος ήταν το πρώτο από τα θέρετρα που αναπτύχθηκαν στην Κόστα ντελ Σολ και αποτελεί από τότε έναν σημαντικό ευρωπαϊκό τουριστικό προορισμό. 
Είναι πολύ δημοφιλές ανάμεσα στους Βρετανούς τουρίστες και έχει μεγάλο βρετανικό εκπατρισμένο πληθυσμό. 

Αρχαιολογικά ευρήματα, συμπεριλαμβανομένων και ανθρώπινων οστών, εργαλεία και κεραμικά αποδεικνύουν ότι το Τορρεμολίνος είχε κατοικηθεί ήδη από τη Νεολιθική εποχή. Σύμφωνα με τον Έλληνα γεωγράφο Πτολεμαίο, οι Φοίνικες είχαν ιδρύσει εδώ μια αποικία αλλά πιθανότατα ήταν οι Ρωμαίοι που ίδρυσαν την σημερινή πόλη, όπως φαίνεται από τα πορίσματα των κτισμάτων και μια νεκρόπολη, από το μέγεθος της οποίας έχει εξαχθεί το συμπέρασμα ότι ο οικισμός είχε περίπου 2.000 κατοίκους.  Επίσης έχτισαν  και τον δρόμο που ενώνει το Κάδιθ με την Μάλαγα και διέρχεται από το Τορρεμολίνος.

Η πόλη πήρε το όνομα της από τις ισπανικές λέξεις *torre* και *molinos* και σημαίνει ο «Πύργος των Μύλων». Με αυτό το όνομα εμφανίστηκε για πρώτη φορά σε χάρτη του Μαρκές ντε λα Ενσενάδα (Marqués de la Ensenada) το 1748.  Μετά την πτώση της Γρανάδας η πόλη καταστράφηκε τελείως και ξαναχτίστηκε στις αρχές του εικοστού αιώνα. Η οικονομία της πόλης είναι σήμερα αποκλειστικά συνδεδεμένη με τον τουρισμό και λόγω του ήπιου κλίματος κατά την διάρκεια του χειμώνα η προσέλευση τουριστών στην περιοχή είναι σε δωδεκάμηνη βάση.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ισπανίας
Κατηγορία:Ανδαλουσία
Καθετή

Η **καθετή** είναι ίσως το πιο διαδεδομένο εργαλείο ψαρέματος.

Στην νεότερη Ελλάδα, οι πρώτες καθετές ήταν τυλιγμένες σε ένα κομμάτι φελλού 15x7 πόντων. Η βιομηχανοποίηση αντικατέστησε τον φελλό με το πλαστικό ίδιων διαστάσεων που όμως είχε τα εξής μειονεκτήματα:  
*Όταν ξετυλιγόταν μάγκωνε στις άκρες, οπότε χαλούσε η ροή ξετυλίγματος
*Όταν ερχόταν σε επαφή με τις ηλιακές ακτίνες έπαιρνε την φόρμα της βάσης της, οπότε στο μάζεμα και έπειτα στο ρίξιμο μπερδευόταν.
*Το ψάρεμα από την ακτή ήταν αδύνατο.

Τα τελευταία 20 χρόνια, η τετράγωνη βάση άλλαξε και έγινε στρογγυλή διαφόρων διαστάσεων και διαμέτρων. Είναι το λεγόμενο **πεταχτάρι**. Αυτό το εργαλείο με την μορφή καρουλιού ήρθε να δώσει λύση και στα τρία αυτά προβλήματα του ψαρέματος.

Το καρούλι αυτό με την μια του πλευρά να έχει πιο μικρή διάμετρο, μα δίνει την δυνατότητα κρατώντας από το κέντρο να ξετυλίγεται η καθετή πιο ομαλά, ενώ δεν μορφοποιεί το σχήμα της.

## Τμήματα
Όπως φαίνεται και από το όνομα, η καθετή είναι για κάθετο ψάρεμα ως επί το πλείστον και αποτελείται από τα εξής μέρη:
*από την βάση της (πεταχτάρι, τάκο).
*από την μεσσινέζα (που το μήκος της είναι από 25 μέτρα και πάνω και με διάμετρο από 0,025 έως 0.035)
*από το στριφτάρι (ανάλογα την μεσινέζα από Νο3 έως Νο8)
*από την μάνα (μια σύνθεση που ποικίλει από ψαρά σε ψαρά και ανάλογα το ψάρεμα. Το πιο συνηθισμένο φαίνεται στο πιο κάτω σχέδιο).
*από το μολύβι (που πάλι εξαρτάται από το βάθος, τα ρεύματα και τον τόπο, ακόμα και στην αίσθηση του τσιμπήματος στον ψαρά. Τα μεγέθη μετριούνται σε γραμμάρια.)

Κατηγορία:Αλιευτικά εργαλεία
Κυβέρνηση Σπυρίδωνα Λάμπρου 1916

Η **Κυβέρνηση Σπυρίδωνα Λάμπρου 1916** (Σεπτέμβριος 1916 - Απρίλιος 1917)  αντικατέστησε την Κυβέρνηση Νικολάου Καλογερόπουλου 1916.
Στις 8 Ιουνίου 1916 η Αντάντ με τελεσίγραφό της προς την Ελληνική κυβέρνηση ζητά τον σχηματισμό κυβέρνησης η οποία δεν θα έχει οποιαδήποτε πολιτική χροιά και θα τηρεί πολιτική ευμενούς ουδετερότητας προς τους Συμμάχους. Ο βασιλιάς Κωνσταντίνος μετά την παραίτηση της κυβέρνησης Νικόλαου Καλογερόπουλου που η Αντάντ δεν αναγνώριζε επειδή αυτοπροσδιοριζόταν ως πολιτική, διορίζει «Υπηρεσιακή κυβέρνηση» υπό τον καθηγητή Σπυρίδωνα Λάμπρο, η οποία συμμορφούμενη σε άνωθεν αντολές, δεν αποτελείται παρά εξ ολοκλήρου από εξωκοινοβουλευτικούς..

Η κυβέρνηση Λάμπρου *«είναι ίσως η μοναδική Κυβέρνηση στην πολιτική μας ιστορία,πού τόσο ο χαρακτηρισμός της  όσο και η αποστολή της[...] προσδιορίστηκαν από μια διακοίνωση των μεγάλων δυνάμεων»*.

Κατά τη διάρκεια της πρωθυπουργίας του Σπυρίδωνα Λάμπρου ο Εθνικός Διχασμός οξύνθηκε ακόμα περισσότερο με αποκορύφωμα τη μάχη των Αθηνών και τα Νοεμβριανά.
Στην περίοδο αυτή η κυβέρνηση διοικούσε μόνο το νότιο μέρος της χώρας, ενώ η βόρειος Ελλάδα ήταν κάτω από τη διοίκηση της κυβέρνησης Εθνικής Αμύνης.

## Σύνθεση υπουργικού συμβουλίου

* *«Πρωθυπουργός»* - (*«Πρόεδρος του υπουργικού συμβουλίου»*): Σπυρίδων Λάμπρος

* *«Επί των Εξωτερικών υπουργός»*: Ευγένιος Ζαλοκώστας
* *«Επί της Δικαιοσύνης υπουργός»*: Τιμολέων Ηλιόπουλος
: - αντικαταστάθηκε την 1/12/1916 από τον Μενέλαο Σουλτάνη
* *«Επί των Εσωτερικών υπουργός»*: Αναστάσιος Τσέλλος
: - αντικαταστάθηκε στις 19/4/1917 προσωρινά, από τον Σπυρίδωνα Λάμπρου
* *«Επί των Εκκλησιαστικών και της Δημοσίας εκπαιδεύσεως υπουργός»*: Σπυρίδων Λάμπρος
* *«Επί των Οικονομικών υπουργός»*: Σωκράτης Τζανετουλέας
: - αντικαταστάθηκε στις 20/4/1916 από τον Μενέλαο Σουλτάνη
* *«Επί της Εθνικής Οικονομίας υπουργός»* : Νικόλαος Αποστολίδης
* *«Επί των Δημοσίων Συγκοινωνιών υπουργός»*: Ιωάννης Αργυρόπουλος
: - αντικαταστάθηκε στις 22/3/1917 προσωρινά, από τον Νικόλαο Αποστολίδη
: - αντικαταστάθηκε στις 16/4/1917 από τον Αναστάσιο Τσέλλο
: - αντικαταστάθηκε στις 19/4/1917 προσωρινά, από τον Σπυρίδωνα Λάμπρου
* *«Επί των Στρατιωτικών υπουργός»*: υποστράτηγος, Νικόλαος Δράκος
: αντικαταστάθηκε στις 17/11/1916 από τον υποστράτηγο Ιωάννη Χατζόπουλο
* *«Επί των Ναυτικών υπουργός»*: υποναύαρχος Ιωάννης Δαμιανός
* *«Επί του Επισιτισμού και της Αυταρκείας υπουργός»* : Επαμεινώνδας Χαρίλαος 

## Παραπομπές


## Πηγές
*Νίννα Σακκά-Νικολοπούλου, Οι υπηρεσιακές κυβερνήσεις στην Ελλάδα. Από την πολιτική πρακτική στην Συνταγματική θεσμοποίηση-Διδακτορική διατριβή, Πάντειο Πανεπιστήμιο, Αθήνα, 1988,σελ.167-168
*Νικόλαος Οικονόμου, «Από την μάχη των Αθηνών ως την εκθρόνιση του Κωνσταντίνου», Ιστορία του Ελληνικού Έθνους,Εκδοτική Αθηνών, τομ.ΙΕ.(1978),σελ.46

1916 09 16
Κατηγορία:1916
Κατηγορία:1917
1916
Κατηγορία:Εθνικός Διχασμός
Ραούλ Μπομπαντίγια

Ο **Ραούλ Μαρσέλο Μπομπαντίγια** (γεννημένος στις 18 Ιουνίου 1987 στο Μπουένος Άιρες) είναι Αργεντινός ποδοσφαιριστής που αγωνιζόταν στον Άρη και σήμερα αγωνίζεται στην ΦΚ Άουγκσμπουργκ.

## Σταδιοδρομία
Ο Μπομπαντίγια ξεκίνησε την καριέρα του από τις ακαδημίες της Ρίβερ Πλέιτ και το 2006 μεταγράφηκε στην Ελβετική Κονκόρντια Βασιλείας, ομάδα δεύτερης κατηγορίας. Μετά από μια άκρως επιτυχημένη χρονιά με την Κονκόρντια (28 συμμετοχές και 18 γκολ), υπέγραψε συμβόλαιο με την ομάδα της Γκρασχόπερς Ζυρίχης Ζυρίχης, όπου και συνέχισε το πετυχημένο σερί του (33 συμμετοχές και 18 γκολ τη σεζόν 2007-08) αναδεικνυόμενος στον κορυφαίο επιθετικό της ομάδας και παράλληλα δεύτερος σκόρερ του Ελβετικού πρωταθλήματος για τη σεζόν 2007–08. Η ομάδα του τελικά κατέκτησε την 4η θέση στο πρωτάθλημα και ταυτόχρονα και ένα εισιτήριο για το Κύπελλο Ιντερτότο. Μάλιστα, στον 3ο γύρο του τουρνουά, στις 26 Ιουλίου 2008 ο Μπομπαντίγια σκόραρε το νικητήριο γκολ για την ομάδα του απέναντι στη βουλγαρική Τσερνομόρετς Μπουργκάς. Την επόμενη σεζόν, (2008-09), συνεχείς τραυματισμοί τον ανάγκασαν να αγωνιστεί μόνο σε 13 αγώνες όπου σημείωσε με 8 γκολ και στις 11 Ιουνίου 2009 υπέγραψε τετραετές συμβόλαιο με τη γερμανική Μπορούσια Μενχενγκλάντμπαχ αντί τεσσάρων εκατομμυρίων ευρώ. Την πρώτη χρονιά αγωνίστηκε σε 30 αγώνες (ξεκίνησε βασικός σε 25 αγώνες) και πέτυχε 4 γκολ. Τη δεύτερη σεζόν (2010-11), ο εκρηκτικός χαρακτήρας του, η αγωνιστική απειθαρχία του αλλά και η συνολικώς κακή αγωνιστική πορεία της ομάδας, τον έφεραν σε προστριβή με τον προπονητή της ομάδας με αποτέλεσμα να χάσει σταδιακά τη θέση του στην ενδεκάδα. Στις 6 Δεκεμβρίου 2010, στον αγώνα πρωταθλήματος εναντίον του Αννόβερου, φανερά εκνευρισμένος, χτύπησε αντιαθλητικά τον παίκτη του Ανοβέρου Σέρτζιο Πίντο (τον κλώτσησε), με αποτέλεσμα να αποβληθεί και να τιμωρηθεί με 5 αγωνιστικές και χρηματικό πρόστιμο 50.000 ευρώ ενώ παράλληλα του ανακοινώθηκε ότι δεν υπολογίζεται πλέον στα αγωνιστικά πλάνα της Μπορούσια Μενχενγκλάντμπαχ. Τον Ιανουάριο του 2011, παραχωρήθηκε ως δανεικός για έξι μήνες στον Άρη, για να επιστρέψει από το καλοκαίρι στην Μπορούσια.

## Εξωτερικοί σύνδεσμοι

* Επίσημη ιστοσελίδα του ποδοσφαιριστή
* Στατιστικά  στο Guardian Stats Centre

Κατηγορία:Αργεντινοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Μπορούσια Μενχενγκλάντμπαχ
Κατηγορία:Ποδοσφαιριστές ΦΚ Βασιλεία
Κατηγορία:Ποδοσφαιριστές Γιανγκ Μπόις Βέρνης
Κατηγορία:Ποδοσφαιριστές Γκρασχόπερς Ζυρίχης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Κονκόρντια Βασιλείας
Κατηγορία:Ποδοσφαιριστές ΦΚ Άουγκσμπουργκ
Κατηγορία:Ξένοι ποδοσφαιριστές στην Ελλάδα
Τύμβος

[μικρογραφία|[Τύμβος Καστά ή απλά λόφος Καστά της Αμφίπολης.]]

Ένας **τύμβος** (, πληθ.: *tumuli*) υποδηλώνει, στην αρχαιολογία, ένα τεχνητό ανάγλυφο, διαφόρων σχημάτων, που καλύπτει μια ταφή. Υπάρχουν ταφικοί τύμβοι σε κάθε ήπειρο όπου έχει αναπτυχθεί ο ανθρώπινος πολιτισμός. Η αρχιτεκτονική και η περίοδος κατασκευής τους ποικίλλουν ανάλογα με τους πολιτισμούς ή τους πολιτισμούς που τα έχτισαν. Κατά τη Νεολιθική, ο τύμβος ήταν αναπόσπαστο στοιχείο της μεγαλιθικής ταφικής αρχιτεκτονικής.

## Φωτοθήκη

Αρχείο:Tumulusmarathon.JPG|Τύμβος του Μαραθώνα, στην ιστορική θέση του Μαραθώνα, Ελλάδα.
Αρχείο:Raknehaugen.jpg|Ταφικός τύμβος Ρακνεχάουγκεν (*Raknehaugen*) στο Ουλενσάκερ (*Ullensaker*) στη Νορβηγία, ένας από τους μεγαλύτερους ταφικούς τύμβους της Βόρειας Ευρώπης.
Αρχείο:Tumulos tomb, Banditaccia cemetery at Cerveteri.jpg|Ταφικοί τύμβοι, Νεκρόπολις της Μπαντιτάτσια στο Κερβετέρι, Λάτιο Ιταλίας.
Αρχείο:Bin Tepe, large tumulus.jpg|Τύμβος των Αλυατών στο Μπιν Τεπέ, στη νότια όχθη της Λίμνης Μαρμαρά στην επαρχία Μανίσας, Τουρκία.
Αρχείο:Grabhuegel Leubingen.jpg|Ο τύμβος Λεουμπίνγκεν (*Leubingen*). Στον ομώνυμο λόφο βρίσκεται ο μεγαλύτερος σωζόμενος «πριγκιπικός» τάφος της πρώιμης Εποχής του Χαλκού, του Πολιτισμού Αουνζέτιτζ (*Aunjetitz*) ή Ουνετίτσε (*Unetice*). Βρίσκεται στο Λεουμπίνγκεν, ένα Χωριό της Σομέρντα (*Sömmerda*) στο ανατολικό γερμανικό κρατίδιο της Θουριγγίας. 


## Παραπομπές


Τυμβος
DMF

Η συντομογραφία **DMF** αντιστοιχεί στις ακόλουθες χημικές ενώσεις:
# N,N-διμεθυλομεθαναμίδιο: (DMF, **D**i**M**ethyl**F**ormamide)
# Διμεθυλοφουράνιο: (DMF, **D**i**M**ethyl**F**uran).
Βάνα Πεφάνη

Η **Βάνα Πεφάνη** είναι Ελληνίδα ηθοποιός.

## Φιλμογραφία
**Κινηματογράφος**

## Τηλεόραση

## Παραπομπές


## Εξωτερικοί σύνδεσμοι
* Vana Pefani, πληροφορίες στον ιστότοπο IMDb.

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Διοικητική διαίρεση της Ελλάδας 1909

Η **Διοικητική διαίρεση της Ελλάδας του 1909** θεσμοθετήθηκε στις 4 Δεκεμβρίου 1909 με τον νόμο ΓΥΛΔ' (υπ' αριθμ. 3434) που δημοσιεύτηκε στο ΦΕΚ A 282/1909. Με το νόμο αυτό καταργήθηκαν άρθρα του προηγούμενου νόμου ΒΧΔ' της 6/8 Ιουλίου 1899 , τη Διοικητική διαίρεση της Ελλάδας (1899). Με τη διοικητική διαίρεση της Ελλάδας του 1909 δημιουργήθηκαν 16 νομοί. Η διάρκεια αυτής της διοικητικής διαίρεσης ήταν μικρή, γιατί τρία χρόνια μετά ο Βενιζέλος προώθησε νέα Διοικητική διαίρεση το 1912.

## Διοικητική διαίρεση
Οι νομοί και οι επαρχίες της διοικητικής διαίρεσης του 1908 ήταν οι:

## Παραπομπές


## Δείτε επίσης
*Διοικητική διαίρεση της Ελλάδας

1908
Χριστόδουλος Κεφαλάς

Ο **Χριστόδουλος Κεφαλάς** (Κέρκυρα, 1922 – Αθήνα, 19 Ιουλίου 2009) ήταν Έλληνας βιολονίστας. 

## Βιογραφία
thumb|Ο πατέρας του Κεφαλά, Νικόλαος.|αριστερά|250x250εσ
Ο Κεφαλάς γεννήθηκε στην Κέρκυρα το 1922 και πέθανε στην Αθήνα στις 19 Ιουλίου του 2009. Πήρε τα πρώτα μαθήματα από τον πατέρα του, Νικόλαο Κεφαλά. Η αδερφή του, Αμαλία, ήταν εξίσου μουσικός και ασχολούνταν με την κλασική κιθάρα. Στη συνέχεια, μελέτησε βιολί στο Ωδείο Αθηνών με τον Γεωργίου Λυκούδη και περάτωσε τις σπουδές του με τον Ιωσήφ Μπουστίντουι, αριστεύοντας στις διπλωματικές του εξετάσεις. 

## Καριέρα
Ο Κεφαλάς για μακρά σειρά ετών διετέλεσε εξάρχων (concertino) στην Εθνική Συμφωνική Ορχήστρα της ΕΡΤ και βασικό στέλεχος της Κρατικής Ορχήστρας Αθηνών (μονιμοποιήθηκε το 1963, ενώ προηγουμένως έπαιζε ως έκτακτος περίπου επί 15ετία). Έπαιξε κατ' επανάληψη σαν σολίστ και με αυτές τις δύο ορχήστρες και με άλλες, τόσο στην Ελλάδα, όσο και στο εξωτερικό, και ακόμη έδωσε πολλά ρεσιτάλ στην Αθήνα και σ' ολόκληρη την Ελλάδα. Επίσης, επί σειρά ετών μετείχε σε σύνολα μουσικής δωματίου. Διετέλεσε πρώτο βιολί στο «Αττικό Κουαρτέτο» δίπλα στους μουσικούς Περικλή Σακελλαρίδη, Βασίλη Γιαπαλάκη και Γιώργο Μιλανάκη. 

Η μεγάλη προσφορά του στη μουσική της χώρας είναι ότι είχε ειδικευτεί στη μουσική δωματίου. Είναι αυτός που πρωτοστάτησε στην ίδρυση του Αττικού Κουαρτέτου στα 1957, ενώ είχε συνεχή παρουσία στη μουσική ζωή με συναυλίες μουσικής δωματίου σ' ολόκληρη την Ελλάδα και περιλαμβάνονταν στα προγράμματα μουσικής δωματίου της ΕΡΤ. Στις άοκνες επίσης προσπάθειές του οφείλει την συγκρότησή της η Πειραματική Συμφωνική Ορχήστρα Ρεθύμνου Κρήτης. 

Διετέλεσε καθηγητής βιολιού στο Εθνικό Ωδείο Αθηνών (1959–1961) και καθηγητής στο Ωδείο Πειραιώς, διδάσκοντας την τέχνη του βιολιού σε νέους, που ήδη σταδιοδρομούν στην Ελλάδα και στο εξωτερικό. Μαζί του άρχισε βιολί ο Γιάννης Τζουμάνης.

## Πηγές

* 

## Παραπομπές


## Εξωτερικοί σύνδεσμοι

* Εθνική Συμφωνική Ορχήστρα της ΕΡΤ
* Λεξικό της Ελληνικής μουσικής
* Κρατική Ορχήστρα Αθηνών

Κατηγορία:Έλληνες μουσικοί
Κατηγορία:Απόφοιτοι του Ωδείου Αθηνών
Μανζίνι

Το **Μανζίνι** (Manzini) είναι ένα από τα μεγαλύτερα αστικά κέντρα της Σουαζιλάνδης και πρωτεύουσα της περιφέρειας Μανζίνι, γνωστό και ως «κόμβος» (The Hub) της Σουαζιλάνδης. Μέχρι το 1960 ήταν γνωστό ως Μπρέμενσντορπ (Bremersdorp) από τον Άρθουρ Μπρέμερ (Arthur Bremer) ιδιοκτήτη ενός ξενοδοχείου στην περιοχή. Το αεροδρόμιο της Σουαζιλάνδης  Ματσάφα (Matsapha) Διεθνές Αεροδρόμιο, το οποίο άνοιξε την δεκαετία του 1970, βρίσκεται 10 χιλιόμετρα δυτικά της πόλης. Ο πληθυσμός της πόλης είναι 73.000 (απογραφή 2004). 

Ιδρύθηκε το 1885 σαν εμπορικός σταθμός και το 1898 πήρε την ιδιότητα του δήμου. Ο Άρθουρ Μπρέμερ πούλησε το ξενοδοχείο στις βρετανικές αποικιακές αρχές, οι οποίες το χρησιμοποίησαν σαν αρχηγείο και θεώρησαν σωστό να δώσουν στον οικισμό το όνομα του Μπρέμερ. Το ντορπ σημαίνει στα Αφρικάνικα μικρό χωριό, εξ ου και Μπρέμενσντορπ (το μικρό χωριό του Μπρέμερ).

Το χωριό καταστράφηκε το 1902 εν μέσω του πολέμου των βρετανών και ολλανδών αποίκων και το διαχειριστικό κέντρο μεταφέρθηκε στην Μπαμπάνε (Mbabane), η οποία είναι σήμερα η διοικητική πρωτεύουσα και η μεγαλύτερη πόλη της Σουαζιλάνδης. Ωστόσο το Μανζίνι παρέμεινε η αγροτική, εμπορική καρδιά της Σουαζιλάνδης, κερδίζοντας το παρατσούκλι «κόμβος».

Το Μανζίνι πήρε τον ορισμό της πόλης το 1994.

## Αδελφοποιημένες πόλεις
*  Κέιλι, δυτικό Γιόρκσιρ
*  Ραμάλες δε λα Βικτόρια, Κανταβρία

## Εξωτερικοί σύνδεσμοι
* 

Κατηγορία:Γεωγραφία του Εσουατίνι
Κιμ Χουάνγκ-σικ

Ο **Κιμ Χουάνγκ-σικ** (Kim Hwang-sik, 김황식, γεννήθηκε στις 9 Αυγούστου 1948) είναι δικηγόρος και πολιτικός από τη Νότια Κορέα. Ήταν πρωθυπουργός της χώρας από την 1η Οκτωβρίου 2010 ως τις 26 Φεβρουαρίου 2013.

## Βιογραφία
Γεννήθηκε στο Τζάνγκσεονγκ (Jangseong) και σπούδασε Νομικά στο πανεπιστήμιο του Μάρμπουργκ της Γερμανίας. Αποφοίτησε από το Κρατικό Πανεπιστήμιο της Σεούλ. Μετά την επιτυχία του στις εξετάσεις των δικαστών, άσκησε το επάγγελμα του δικαστικού σε περιφερειακά δικαστήρια. Από το 2005 ως το 2008 υπηρέτησε στο Ανώτατο Δικαστήριο και τον Σεπτέμβριο του 2008 ανέλαβε πρόεδρος της Επιτροπής Ακροάσεων και Επιθεωρήσεων. Διορίστηκε πρωθυπουργός στις 16 Σεπτεμβρίου 2010. Στις 29 Σεπτεμβρίου ο διορισμός του εγκρίθηκε από την Εθνοσυνέλευση και η επιβεβαίωσή του στην πρωθυπουργία έγινε την 1η Οκτωβρίου 2010.

## Στρατιωτική θητεία
Ο Κιμ αναμενόταν να υπηρετήσει τη διετή του στρατιωτική θητεία το 1972, ωστόσο απέφυγε να την υπηρετήσει, καθώς ισχυρίστηκε ότι έπασχε από διαταραχή του θυρεοειδούς αδένα. Ο αδερφός του ήταν διευθυντής του νοσοκομείου που εξέδωσε τη γνωμάτευση. Το 1973 απέφυγε ξανά τη θητεία λόγω προβλήματος στους οφθαλμούς, παρότι κατά τα νεανικά του χρόνια ήταν αθλητής της αντιπτέρισης. 

## Παραπομπές


## Εξωτερικοί σύνδεσμοι
*Βιογραφία
*Πληροφορίες για τον πολιτικό από το Πανεπιστήμιο Μάρμπουργκ 

Κατηγορία:Πρωθυπουργοί της Νότιας Κορέας
Αναλυτική χαρτογραφία

Η **Αναλυτική** (ή **Μαθηματική**) Χαρτογραφία είναι ο κλάδος της Χαρτογραφίας που ασχολείται με την επίλυση χαρτογραφικών προβλημάτων χρησιμοποιώντας μαθηματικούς ή αναλυτικούς τρόπους. Ο όρος *μαθηματική χαρτογραφία* χρησιμοποιούνταν από παλιά, για να περιγραφεί ο κλάδος των μαθηματικών που ασχολήθηκε με το πρόβλημα των απεικονίσεων. Ο όρος *αναλυτική χαρτογραφία* χρησιμοποιήθηκε στις αρχές της δεκαετίας του 1960 από τον καθηγητή **Waldo Tobler**, γεωγράφο και χαρτογράφο στο πανεπιστήμιο του Μίτσιγκαν, ο οποίος και θεωρείται από πολλούς ο **πατέρας** της Αναλυτικής Χαρτογραφίας. 

Η Αναλυτική Χαρτογραφία περιλαμβάνει μαθηματικές έννοιες και μεθόδους που εφαρμόζονται στη σύγχρονη χαρτογραφία και στα Γεωγραφικά Συστήματα Πληροφοριών. Το αντικείμενο της περιλαμβάνει μεταξύ άλλων:
# μεθόδους απεικόνισης της φυσικής γήινης επιφάνειας σε ένα επίπεδο, γνωστές ως '''χαρτογραφικές προβολές'''
# μεθόδους μονοδιάστατης και δισδιάστατης **παρεμβολής** (π.χ. για την προσαρμογή καμπύλων γραμμών)
# μεθόδους αυτόματης **γενίκευσης** για τη δημιουργία χαρτών μικρής κλίμακας από γεωχωρικά δεδομένα που έχουν συλλεχθεί σε μεγάλες κλίμακες.
# μεθόδους αντιμετώπισης προβλήματος της άρσης πιθανών συμπτώσεων των χαρτογραφικών συμβόλων λόγω της χωρικής μεταβολής (π.χ. μετάθεσης) που υφίστανται κατά τη διαδικασία της γενίκευσης, οι οποίες προκαλούν οπτική σύγχυση.
# μεθόδους δημιουργίας **ψηφιακών μοντέλων εδάφους** / υψομέτρων και αυτόματης σκίασης του αναγλύφου.
# μεθόδους αυτόματης τοποθέτησης **ονοματολογίας** στους χάρτες.
# μεθόδους **επεξεργασίας** χωρικών δεδομένων και δειγματοληψίας.
# μεθόδους αυτόματης επίλυσης προβλημάτων **αλληλοτομίας γραφικών αντικειμένων** στο δισδιάστατο χώρο (επίπεδο).
# μεθόδους **[[Γεωμετρικός Μετασχηματισμός|γεωμετρικών μετασχηματισμών]]** όπως π.χ. ο μετασχηματισμός ομοιότητας, ο ομοπαράλληλος μετασχηματισμός που χρησιμοποιούνται συχνά σε χαρτογραφικές εφαρμογές κυρίως στις διαδικασίες γεωαναφοράς σαρωμένων χαρτών και διαγραμμάτων.
# μεθόδους **χαρτομετρίας**.

Η **χαρτομετρία** έχει ορισθεί από τη Διεθνή Χαρτογραφική Ένωση (ICA) ως: *«Η μέτρηση και ο υπολογισμός αριθμητικών τιμών από τους χάρτες»*.  Τα είδη των μετρήσεων που μπορούν να θεωρηθούν ως βασικές τεχνικές της χαρτομετρίας είναι:
#η μέτρηση αποστάσεων (μηκών)
#η μέτρηση επιφανειών (εμβαδών),
#η μέτρηση γωνιών και διευθύνσεων (π.χ. αζιμούθιο)
#η καταμέτρηση του αριθμού των οντοτήτων που απεικονίζονται σε ένα χάρτη

Σήμερα η Αναλυτική Χαρτογραφία αποτελεί μέρος των θεωρητικών αρχών στην οποία βασίζεται η τεχνολογία των Συστημάτων Γεωγραφικών  Πληροφοριών (ΣΓΠ/GIS) και γενικά η Γεωπληροφορική.

## Βλέπε επίσης
* Τοπολογικός χάρτης
* Χαρτογραφία
* Χαρτογραφική προβολή
*Συστημάτων Γεωγραφικών  Πληροφοριών

## Βιβλιογραφία
* *Βέης, Γ. Μαθηματική Χαρτογραφία, Αθήνα 1977, Εργαστήριο Τοπογραφίας, Εθνικό Μετσόβιο Πολυτεχνείο*
* *Νάκος, Β. Αναλυτική Χαρτογραφία, Αθήνα 2006, Σχολή Τοπογράφων Μηχανικών, Τομέας Τοπογραφίας, Εθνικό Μετσόβιο Πολυτεχνείο*

## Εξωτερικοί σύνδεσμοι
* Διεθνής Χαρτογραφική Ένωση

Κατηγορία:Χαρτογραφία
Τζέφρι Νέιπ

Ο **Τζέφρι Νέιπ** (αγγλικά: *Jeffrey Nape*, 1964 - 8 Ιουλίου 2016) ήταν πρόεδρος του κοινοβουλίου της Παπούα Νέας Γουινέας. Υπηρέτησε δύο φορές στο αξίωμα του υπηρεσιακού Γενικού Κυβερνήτη.

## Καριέρα
Εξελέγη πρόεδρος του Κοινοβουλίου από τα μέλη του στις 28 Μαΐου 2004 και έπειτα έγινε αμέσως υπηρεσιακός Γενικός Διοικητής επειδή διαδέχθηκε και στα δύο αξιώματα τον Μπιλ Σκέιτ.

Στις 29 Ιουνίου 2004 ανέλαβε καθήκοντα Γενικού Διοικητή ο Πόλιας Ματάνε και διαδέχθηκε τον Νέιπ. Μετά την παραίτηση του Ματάνε, ο Νέιπ επανήλθε στο αξίωμα.

Έπειτα από την διεξαγωγή των γενικών εκλογών του 2007, ο Νέιπ επανεξελέγη πρόεδρος του Κοινοβουλίου, επικρατώντας το υποψηφίου της αντιπολίτευσης, Μπαρτ Φιλίμον, με  86  ψήφους έναντι 22 για τον αντίπαλό του. Ορκίστηκε ενώπιον του Γενικού Διοικητή την ίδια ημέρα.

Διορίστηκε Σύντροφος του Τάγματος του Αγίου Μιχαήλ και του Αγίου Γεωργίου (CMG) το 2010.

Στις 13 Δεκεμβρίου 2010 έγινε ξανά υπηρεσιακός Γενικός Κυβερνήτη, στη θέση του παραιτηθέντος Ματάνε. Τον διαδέχθηκε ο Μάικλ Ότζιο, στις 20 Δεκεμβρίου 2010. 

Πέθανε στις 8 Ιουλίου 2016.

## Παραπομπές


Κατηγορία:Γενικοί Κυβερνήτες της Παπούα Νέας Γουινέας
Μάικλ Ότζιο

Ο **Μάικλ Ότζιο** (*Michael Ogio*, 7 Ιουλίου 1942 - 18 Φεβρουαρίου 2017) ήταν Γενικός Κυβερνήτης στην Παπούα Νέα Γουινέα. Ανήκε στο Δημοκρατικό Κίνημα του Λαού.

Η θητεία του ως Γενικού Κυβερνήτη άρχισε στις 20 Δεκεμβρίου 2010 όταν παραιτήθηκε ο Τζέφρι Νέιπ μία εβδομάδα έπειτα την ανάληψη των καθηκόντων του και χωρίς να δώσει εξηγήσεις. Ο Ότζιο εξελέγη Γενικός Κυβερνήτης στις 14 Ιανουαρίου 2011 επικρατώντας με 65 ψήφους έναντι 23 για τον Πάτο Κακεράγια.
Η ορκωμοσία του Ότζιο έγινε στις 25 Φεβρουαρίου 2011.

Ο Ότζιο πέθανε σε ηλικία 74 ετών στο Πορτ Μόρεσμπι προτού αναλάβει ο εκλεγμένος διάδοχός του, Μπομπ Νταντάε τον Φεβρουάριο του 2017.

## Παραπομπές


Κατηγορία:Γενικοί Κυβερνήτες της Παπούα Νέας Γουινέας
Σταθερά λεπτής υφής

Η **σταθερά λεπτής υφής** είναι μια θεμελιώδης αδιάστατη φυσική σταθερά που χαρακτηρίζει την δύναμη της ηλεκτρομαγνητικής αλληλεπίδρασης και συμβολίζεται με το ελληνικό γράμμα *α*.

## Ιστορικό

Ο Άρνολντ Σόμμερφελντ εισήγαγε την σταθερά λεπτής υφής το 1916 για να εξηγήσει τις αποκλίσεις των φασμάτων εκπομπής από τις θεωρητικές προβλέψεις του ατομικού πρότυπου του Μπορ.

## Ορισμός

Υπάρχουν τρεις ισοδύναμοι ορισμοί του *α* που χρησιμοποιούν διάφορες θεμελιώδεις φυσικές σταθερές:

: \alpha = \frac{e^2}{(4 \pi \varepsilon_0)\hbar c} = \frac{e^2 c \mu_0}{2 h} = \frac{k_\mathrm{e} e^2}{\hbar c},

όπου:
* *e* το θεμελιώδες φορτίο του ηλεκτρονίου
* *ħ* = *h*/2π η ανηγμένη σταθερά Πλανκ
* *c* η ταχύτητα του φωτός στο κενό
* *ε*0 η διηλεκτρική σταθερά του κενού
* *µ*0 η μαγνητική διαπερατότητα του κενού
* *k*e η σταθερά Κουλόμπ

## Δείτε επίσης
* 137 (αριθμός)

## Εξωτερικοί σύνδεσμοι
* 

Κατηγορία:Ηλεκτρομαγνητισμός
Λάτμος

Ο **Λάτμος** (τουρκ. *Beşparmak*, Πενταδάκτυλος) είναι βουνό της Τουρκίας, που βρίσκεται στο νοτιοδυτικό τμήμα της, δυτικά της αρχαίας πόλης της Μιλήτου. Έχει μέγιστο υψόμετρο 1.353 μέτρα. Στην αρχαιότητα κατέληγε δυτικά στο Αιγαίο, στις ακτές του Λατμικού κόλπου. Οι προσχώσεις όμως του Μαίανδρου ποταμού, που ρέει στα βόρεια του βουνού, έφραξαν την είσοδο του κόλπου μετατρέποντάς τον σε λίμνη, ήδη από το 300 μ.Χ. Στους νότιους πρόποδες του βουνού ήταν χτισμένη η ομώνυμη πόλη, η οποία τον 4ο αιώνα π.Χ. μετονομάστηκε σε Ηράκλεια.

## Μυθολογία
Ο Λάτμος συνδέεται με τον  μύθο του Ενδυμίωνα, του μυθικού  βασιλιά της Ήλιδας, τον οποίο ερωτεύτηκε η Σελήνη κατά τη διάρκεια του αγέραστου ύπνου που του είχε χαρίσει ο Δίας. 

Σύμφωνα με μία μεταγενέστερη παραλλαγή του μύθου που μεταφέρεται από τον Ρωμαίο ποιητή Οβίδιο, ο Ενδυμίων ήταν βοσκός από την Καρία με απαράμιλλη ομορφιά. Η Σελήνη τον είδε  σε μία σπηλιά του Λάτμου και τον ερωτεύτηκε. Τον επισκεπτόταν κάθε βράδυ την ώρα που κοιμόταν, όμως ανησυχώντας πως σαν θνητός θα γεράσει και θα πεθάνει παρακάλεσε τον Δία να τον αφήσει να κοιμάται για πάντα τον αγέραστο ύπνο ώστε να μην τον χάσει ποτέ. 

Στην Ηράκλεια του Λάτμου ο Ενδυμίων λατρευόταν ως μυθικός ιδρυτής της πόλης και υπήρχε ιερό αφιερωμένο σε αυτόν.

## Ιστορικά στοιχεία
Στον Λάτμο ανακαλύφθηκαν το 1994 βραχογραφίες του 6.000 π.Χ. Από εκείνη την περίοδο η περιοχή κατοικείται συνεχώς. Σύμφωνα με τον Εκαταίο, την άποψη του οποίου μεταφέρει ο Στράβων, το βουνό αναφέρεται στην Ιλιάδα με το όνομα Φθείρων.

Στα ιστορικά χρόνια στην περιοχή του Λάτμου κατοικούσαν Κάρες και Ίωνες. Οι Κάρες είχαν ιδρύσει την ομώνυμη πόλη στην νότια πλευρά του βουνού, ενώ οι Ίωνες την Μίλητο στη χερσόνησο που βρίσκεται δυτικά του βουνού και την Μυούντα στα βόρεια του. Τον 4ο αιώνα π.Χ. ιδρύθηκε στη θέση της πόλης Λάτμου η Ηράκλεια, στην οποία μεταφέρθηκαν οι κάτοικοι της Λάτμου. Η Ηράκλεια του Λάτμου παρήκμασε οριστικά όταν οι προσχώσεις του Μαίαδρου έφραξαν τον Λατμικό κόλπο και την πόλη.

Την Βυζαντινή περίοδο, ήδη από την εποχή της Εικονομαχίας, ο Λάτμος, γνωστός τότε και ως **Λάτρος**, αποτελούσε τόπο μοναχισμού. Τον 13ο αιώνα αναφέρονται εκεί 13 Μονές (Αγραύλων, Ασωμάτων Βαθέος Λιμένος, Περιστέριον, Δυσικού, Ειρηνούντων, Κισσών, Ιεράς, αγίου Ιωάννου, Κελλιβάρων, Μυρσινώνος, Φαλακρού Βουνου και Στύλου ή οσίου Παύλου). Ο μοναχισμός άρχισε να παρακμάζει στα τέλη του 13ου αιώνα, λόγω των αυξανόμενων τουρκικών επιδρομών, και εξαφανίστηκε τον 14ο αιώνα.

## Παραπομπές


## Εξωτερικοί σύνδεσμοι
* 

Κατηγορία:Βουνά της Τουρκίας
Τμώλος

Ο **Τμώλος** είναι μεγάλη οροσειρά της Τουρκίας που βρίσκεται στο δυτικό τμήμα της Μικρασιατικής χερσονήσου. Υψώνεται ανάμεσα στις κοιλάδες του Έρμου και του Κάυστρου ποταμού έχοντας μήκος που ξεπερνά τα 130 χιλιόμετρα. Καταλαμβάνει μεγάλο τμήμα των επαρχιών Σμύρνης και Μανίσας. Η ψηλότερη κορυφή του, που ονομαζόταν στην αρχαιότητα Τέμψη, έχει υψόμετρο 2.157 μέτρα. 

## Ιστορικά και μυθολογικά στοιχεία
Ο Τμώλος αποτελούσε την καρδιά της αρχαίας Λυδίας. Στους βόρειους πρόποδές του ήταν χτισμένες οι Σάρδεις, η πρωτεύουσα της Λυδίας 

και στις νότιες πλαγιές του στην κοιλάδα του Κάυστρου, ήταν χτισμένη η Λυδική πόλη Ύπαιπα. Είχε επίσης και ομώνυμη πόλη. Με το βουνό συνδέονταν πολλές παραδόσεις και θρύλοι των Λυδών. 

Σύμφωνα με έναν μύθο το βουνό πήρε το όνομά του από τον μυθικό βασιλιά των Λυδών Τμώλο, γιο του Άρη και της Θεογόνης. Ο Τμώλος κυνηγώντας στο βουνό που αργότερα πήρε το όνομά του, παρενόχλησε μία συντρόφισσα της Αρτέμιδος, η οποία είχε καταφύγει στον ναό της θεάς, αδιαφορώντας για την ιερότητα του χώρου. Η Άρτεμις τότε τον τιμώρησε στέλνοντας έναν μαινόμενό ταύρο εναντίον του ο οποίος τον σκότωσε. Μετά το θάνατό του βασίλεψε στη Λυδία η συζυγός του,η Ομφάλη. 

## Οικισμοί
Κυριότερες πόλεις γύρω από τον Τμώλο είναι σήμερα το Σαλιχλί, που βρίσκεται πολύ κοντά στον αρχαιολογικό χώρο των Σάρδεων και η Φιλαδέλφεια που βρίσκεται στις ανατολικές του πλαγιές. Στον Τμώλο λειτουργεί χιονοδρομικό κέντρο ανατολικά της υψηλότερης κορυφής.

## Παραπομπές


Κατηγορία:Βουνά της Τουρκίας
Πακτωλός

Ο **Πακτωλός** (τουρκικά: Sart Çayı = *Ποταμός των Σάρδεων*) είναι ποταμός της Τουρκίας, που πηγάζει από τις βόρειες πλαγιές του Τμώλου, ρέει βόρεια και συμβάλλει στον Έρμο ποταμό. Στην αρχαιότητα διέρρεε την πρωτεύουσα της Λυδίας, τις Σάρδεις. 

Σύμφωνα με τις αρχαιοελληνικές αναφορές ήταν γεμάτος με ψήγματα χρυσού και σ’ αυτόν οφειλόταν ο μυθικός πλούτος του βασιλιά των Λυδών, του Κροίσου.
Ο Πλούταρχος αναφέρει ότι ο ποταμός λεγόταν και Χρυσορρόας, επειδή έρεε σ’ αυτόν χρυσάφι. Το όνομα του ποταμού έχει περάσει και στη σύγχρονη ελληνική γλώσσα υποδηλώνοντας πληθώρα, μεγάλη ποσότητα.

## Μυθολογία
Η μυθολογία είχε συνδέσει την παρουσία χρυσού στον ποταμό με τον βασιλιά Μίδα της Φρυγίας.
Σύμφωνα με τον γνωστό μύθο, ο Μίδας φιλοξένησε στο παλάτι του τον Σειληνό μία θεότητα της ακολουθίας του Διονύσου και σε ανταπόδοση της φιλοξενίας ο Σειληνός ζήτησε από τον Διόνυσο να ικανοποιήσει μία χάρη στον Μίδα και ο Μίδας που αγαπούσε τον πλούτο, χωρίς να το πολυσκεφτεί ζήτησε να μετατρέπεται σε χρυσάφι κάθε αντικείμενο που αγγίζει. Σύντομα διαπίστωσε πως αυτή η επιθυμία του εξελίχθηκε σε κατάρα γιατί ακόμα και το φαγητό που έτρωγε, ακόμα και τα αγαπημένα του πρόσωπα μετατρέπονταν σε χρυσάφι. Καταλαβαίνοντας το λάθος του ζήτησε από τον Διόνυσο να τον απαλλάξει από αυτό το χάρισμα και ο Διόνυσος τον συμβούλεψε να πλυθεί στον Πακτωλό ποταμό ο οποίος από τότε γέμισε χρυσάφι.

## Ιστορικά στοιχεία
Το 395 π.Χ. στις όχθες του Πακτωλού, κοντά στις Σάρδεις, ο Αγησίλαος πραγματοποιώντας εκστρατεία στην Περσική αυτοκρατορία αντιμετώπισε τους Πέρσες σε μία μάχη η οποία ήταν νικηφόρα.

## Παραπομπές


## Εξωτερικοί σύνδεσμοι

*Εγκυκλοπαίδεια ελληνικής μυθολογίας, Πακτωλός 

Κατηγορία:Ποταμοί της Τουρκίας
C2H3N

Ο μοριακός τύπος **C<sub>2</sub>H<sub>3</sub>N**, με μοριακή μάζα 41,0519 ± 0,002 amu,  μπορεί να αναφέρεται στις ακόλουθες έξι (6) ισομερείς αζωτούχες οργανικές ενώσεις με βαθμό ακορεστότητας 2:
# Αιθιναμίνη ή **αιθινυλαμίνη**, με ημισυντακτικό τύπο **HC &equiv; CNH<sub>2</sub>** και αριθμό CAS 52324-04-6.
# Αιθενιμίνη ή **αιθενυλιδεναμίνη** ή **κετενιμίνη**, με ημισυντακτικό τύπο **CH<sub>2</sub>=C=NH** και αριθμό CAS 4120-02-9.
# Αιθανονιτρίλιο, με ημισυντακτικό τύπο **CH<sub>3</sub>C &equiv; N** και αριθμό CAS 75-05-8.
# Αιθανισονιτρίλιο, με ημιισυντακτικό τύπο **CH<sub>3</sub>N=C** και αριθμό CAS 593-75-9.
# 2H-αζιρίνη**,** με γραμμικό τύπο 31x31px και αριθμό CAS 157-16-4.
# 1H-αζιρίνη, με γραμμικό τύπο 51x51px|χωρίς-πλαίσιο, μη απομονώσιμη ελάσονα ταυτομερής της 2H-αζιριδίνης (δε βρέθηκε αριθμός CAS).

Κατηγορία:Αποσαφηνίσεις χημικών τύπων
Κατηγορία:C2
Κατηγορία:Οργανικές ενώσεις με άζωτο
Ελευθερία (Σάο Πάολο)

thumb|250 px|Χάρτης της περιοχής Συνοικία
Η **Ελευθερία** (πορτογ. Liberdade, ιαπωνικά: リベルダーデ) είναι μία από τις 96 διοικητικές περιφέρειες του Σάο Πάολο. Σύμφωνα με στοιχεία του 2010 ο πληθυσμός της ανέρχεται στους 57.860 κατοίκους σε μια περιοχή 3,7 τ.χλμ. (πυκνότητα πληθυσμού 156,38 κατ. / τ.χλμ.).

Στην περιοχή αυτή υπάρχει ιαπωνική κοινότητα, η οποία αποτελεί τη μεγαλύτερη ιαπωνική κοινότητα στον κόσμο εκτός της Ιαπωνίας και είναι ένα από τα σημαντικότερα αξιοθέατα της πόλης.

## Εξωτερικοί σύνδεσμοι
* 

Κατηγορία:Σάο Πάολο
Σίπυλος

Ο **Σίπυλος** (τουρκικά: *Σπιλ Νταγί*, *Spil Dağı*) είναι βουνό της Τουρκίας που βρίσκεται βορειοανατολικά της Σμύρνης, κοντά στις ακτές του Αιγαίου. Νότια συνδέεται με τις δυτικές απολήξεις του Τμώλου ενώ βόρεια καταλήγει στην κοιλάδα του Έρμου. Στην περιοχή αυτή οι Μάγνητες είχαν ιδρύσει στην αρχαιότητα αποικία που ονομάστηκε από το βουνό, Μαγνησία του Σιπύλου. Στη θέση της σήμερα βρίσκεται η πόλη Μανίσα. Ο Σίπυλος έχει υψόμετρο 1.513 μέτρα.

## Μυθολογία
Στο βουνό ξεχωρίζει ένα λαξευμένο άγαλμα της θεάς Κυβέλης, της οποίας η λατρεία ήταν διαδεδομένη στην περιοχή. Το άγαλμα χρονολογείται στο τέλος της 2ης χιλιετίας π.Χ. Το βουνό συνδέεται επίσης με τον μυθικό βασιλιά της Φρυγίας, τον Τάνταλο. Σύμφωνα με τον Πλίνιο τον Πρεσβύτερο υπήρχε στην περιοχή πόλη με το όνομα Τανταλίς.

Ένα άλλο μυθικό πρόσωπο που συνδέεται με τον Σίπυλο, ήταν η Νιόβη. Σύμφωνα με τον μύθο η Νιόβη απελπισμένη που έχασε τα παιδιά της κατέφυγε στον Σίπυλο ικετεύοντας τους θεούς να ευσπλαχνιστούν τον πόνο της, ώσπου ο Δίας τη λυπήθηκε και τη μεταμόρφωσε  σε βράχο από τον οποίο μέρα και νύκτα στάλαζαν σταγόνες δακρύων.
Στον Σίπυλο υπάρχει ένας φυσικός σχηματισμός που πιθανόν ενέπνευσε τον μύθο. Υπάρχει ένας βράχος με γυναικεία μορφή που στάζει νερό. Αποτελεί σήμερα ένα από τα κυριότερα αξιοθέατα του βουνού.

## Παραπομπές



Κατηγορία:Βουνά της Τουρκίας
Όρη Αϊδινίου

Τα **Όρη Αϊδινίου** είναι οροσειρά της νοτιοδυτικής Τουρκίας, που βρίσκεται βόρεια του Αϊδινίου. Υψώνεται ανάμεσα στις κοιλάδες του Μαίανδρου και του Κάυστρου και το μήκος της ξεπερνά τα 110 χιλιόμετρα. Η υψηλότερη κορυφή της που βρίσκεται βορειοανατολικά του Αϊδινίου έχει υψόμετρο 1.845 μέτρα. Στην αρχαιότητα η οροσειρά ονομαζόταν Μεσωγίς.  Οδοί Μεσωγίδος υπάρχουν στη Νέα Ιωνία και τον Βύρωνα, περιοχές όπου κατεξοχήν εγκαταστάθηκαν πρόσφυγες από την περιοχή της Ιωνίας.

## Ιστορικά στοιχεία
Από τις αρχές της 1ης χιλιετίας π.Χ. στην περιοχή του βουνού και στις δύο κοιλάδες των ποταμών Μαιάνδρου και Κάυστρου ζούσαν Κάρες και Λέλεγες. Κυριότερη πόλη ήταν οι Τράλλεις, στη θέση του σημερινού Αϊδινίου. Στις αρχές της πρώτης χιλιετίας π.Χ. οι Μάγνητες, ίδρυσαν στα δυτικά του βουνού τη Μαγνησία του Μαιάνδρου. Άλλη ελληνική πόλη που ιδρύθηκε στους πρόποδες της Μεσωγίδας ήταν η Νύσα που βρισκόταν ανατολικότερα του σημερινού Αϊδινίου. 

## Παραπομπές


Ορη Αιδινιου
Κατηγορία:Επαρχία Αϊδινίου
Χουάν Σεμπαστιάν Ελκάνο

Ο **Χουάν Σεμπαστιάν Ελκάνο** (*Juan Sebastián Elcano*, 1476 - 4 Αυγούστου 1526) ήταν Ισπανός εξερευνητής βάσκικης καταγωγής που ολοκλήρωσε τον πρώτο περίπλου της γης. Ως δεύτερος καπετάνιος ανέλαβε την ευθύνη της αποστολής μετά τον θάνατο του Μαγγελάνου στις Φιλιππίνες.

## Ιστορικό

### Τα πρώτα χρόνια
Ο Ελκάνο πολέμησε υπό τις διαταγές του Γκονθάλο Φερνάντεθ ντε Κόρδομπα στην Ιταλία, και το 1509 συμμετείχε στην ισπανική εκστρατεία του Καρδινάλιου Φρανθίσκο Χιμένεθ ντε Θισνέρος εναντίον της Αλγερίας. Αργότερα εγκαταστάθηκε στη Σεβίλη και έγινε καπετάνιος εμπορικού πλοίου. Όταν παραβίασε το ισπανικό δίκαιο παραδίδοντας ένα πλοίο σε Γενοβέζους τραπεζίτες ώστε να ξεχρεώσει ένα δάνειο, έλαβε συγχώρεση από τον Βασιλιά Κάρολο Α' αναλαμβάνοντας την υποχρέωση να συμμετάσχει ως αξιωματικός στην αποστολή του Μαγγελάνου στις Ανατολικές Ινδίες. Απομονώθηκε από τον Μαγγελάνο όταν έλαβε μέρος σε μια αποτυχημένη ανταρσία στην Παταγονία. Αφού παρέμεινε αλυσοδεμένος για 5 μήνες εκτελώντας σκληρή εργασία, έγινε καπετάνιος σε γαλιόνι.

### Περίπλους της Γης
Για το συγκεκριμένο ταξίδι, βλ εδώ.

### Αποστολή Λοαίσα
Το 1525 ο Ελκάνο επέστρεψε στη θάλασσα και έλαβε μέρος στην αποστολή Λοαίσα. Ανακυρύχθηκε αρχηγός μαζί με τον Γκαρσία Τζόφρε ντε Λοαίσα και είχαν στην διάθεσή τους 7 καράβια με σκοπό να προσαρτήσουν τις Ανατολικές Ινδίες για λογαριασμό του Ισπανού βασιλιά Κάρολου Α'. Ένα μεγάλο τμήμα του πληρώματος, ανάμεσα τους και οι Ελκάνο και Λοαίσα, απεβίωσε λόγω κακής διατροφής στον Ειρηνικό Ωκεανό. Οι επιζώντες τελικά έφτασαν στον προορισμό τους και μερικοί από αυτούς κατάφεραν να επιστρέψουν στην Ισπανία, ολοκληρώνοντας έτσι τον δεύτερο περίπλου της γης.

## Παραπομπές


## Εξωτερικοί σύνδεσμοι
* 

Κατηγορία:Ισπανοί εξερευνητές
Κατηγορία:Εποχή των Ανακαλύψεων
Θεόδωρος Βενάρδος

Ο **Θεόδωρος Βενάρδος** (Βοτανικός, Αθήνα, 1949 - Αθήνα, 10 Ιουλίου 1984) ήταν Έλληνας ληστής τραπεζών, ο οποίος έμεινε στα χρονικά γνωστός με τον χαρακτηρισμό «**ο ληστής με τις [[γλαδιόλα|γλαδιόλες]]**». Η περίπτωσή του παρουσιάζει ιδιαιτερότητες, καθώς, λόγω του εμφανίσιμου παρουσιαστικού και του αναίμακτου τρόπου δράσης του, έγινε αγαπητός στην κοινή γνώμη και η ιστορία του αντιμετωπίσθηκε με συμπάθεια.

## Εγκληματική δράση
Προέβη σε δυο ληστείες με πλούσια λεία, τη μία στις 16 Νοεμβρίου του 1973 στο υποκατάστημα της Εθνικής Τράπεζας στο Παγκράτι, όπου παρουσιάσθηκε μεταμφιεσμένος σε καθολικό ιερέα και τη δεύτερη σε υποκατάστημα της ίδιας τράπεζας, στις 17 Μαΐου του 1974 στα Σεπόλια, όπου εισέβαλε στην τράπεζα κρατώντας μια ανθοδέσμη όπου μέσα στα λουλούδια είχε κρύψει μια καραμπίνα, τα οποία, αν και δεν ήταν γλαδιόλες, αναφέρθηκαν έτσι περιπαικτικά από έναν αστυνομικό που κρατούσε την ανθοδέσμη που άφησε πίσω του ως «δώρο» ο Βενάρδος και, τελικά, κατέληξε μέχρι και στον χαρακτηρισμό «**ο ληστής με τις γλαδιόλες»** για τον Βενάρδο.

## Το παρελθόν του
Εξίσου επεισοδιακή, όμως, ήταν και η προϊστορία του Βενάρδου. Γιος του Χρήστου και της Φωτεινής Βενάρδου, γεννηθείς το 1949 στην Αθήνα. Μεγάλωσε χωρίς το φυσικό του πατέρα και σπούδασε μηχανικός του εμπορικού ναυτικού. Κατά τη διάρκεια της στρατιωτικής του θητείας, το 1972, κατηγορήθηκε για ανατίναξη πυριτιδαποθήκης, συνελήφθη από τη στρατιωτική αστυνομία του τότε καθεστώτος στην Ελλάδα, βασανίσθηκε και αργότερα απολύθηκε για λόγους υγείας.

## Σύλληψη και καταδίκη
Στα τέλη Ιανουαρίου 1974 συνελήφθη και γράφτηκε στον Τύπο ότι είχε ξοδέψει 1.235.000 δρχ. μέσα σε 70 ημέρες. Δραπέτευσε με θεαματικό τρόπο από τις Φυλακές Κορυδαλλού τον Απρίλιο του 1974, αλλά μετά τη δεύτερη ληστεία τον Μάιο του ίδιου έτους, συνελήφθη εκ νέου στις 13 Ιουνίου 1974 στην προσπάθειά του να διαφύγει στο εξωτερικό, παραπέμφθηκε σε δίκη και καταδικάσθηκε σε συνολική κάθειρξη 20 ετών και 7 μηνών. Λόγω του ιστορικού του μεταφέρθηκε σε διάφορες φυλακές ύψιστης ασφάλειας, ενώ υπέβαλε πέντε αιτήσεις αποφυλάκισης για "ανήκεστο βλάβη", οι οποίες απορρίφθηκαν. 

## Το τέλος του
Στις 10 Ιουλίου του 1984 και έπειτα από δεκάδες απόπειρες, ενώ παρουσίαζε εμφανή συμπτώματα ψυχικής νόσου, αυτοκτόνησε στο κελί του δι' απαγχονισμού σε ηλικία 35 ετών. Μετά τον θάνατό του, η οικογένειά του απηύθυνε κατηγορίες για εξώθησή του στην αυτοκτονία, ενώ μεγάλος διάλογος άνοιξε περί των συνθηκών κράτησης στις ελληνικές φυλακές.

## Παραπομπές


Κατηγορία:Έλληνες εγκληματίες
Κατηγορία:Αυτόχειρες
Ανατολικές Ινδίες

thumb|250px|Ένας χάρτης του 1606 των Ανατολικών Ινδιών.
thumb|250px|Ένας χάρτης του 1801 των Ανατολικών Ινδιών.right|thumb|300px|

Οι **Ανατολικές Ινδίες** ή οι **Ινδίες** είναι τα εδάφη της Νότιας Ασίας (η ινδική υποήπειρος) και της Νοτιοανατολικής Ασίας. Με μια πιο περιορισμένη έννοια, ο όρος Ανατολικές Ινδίες μπορεί να χρησιμοποιηθεί για να αναφερθεί στα νησιά της Νοτιοανατολικής Ασίας, ειδικά στο αρχιπέλαγος των Φιλιππίνων και στο αρχιπέλαγος της Ινδονησίας. Το όνομα «Ινδίες» χρησιμοποιείται για να υποδηλώσει τμήματα της Ασίας που ανήκαν στην πολιτιστική σφαίρα της Ινδίας.

Τα εδάφη της Ισπανικής αυτοκρατορίας στην Ασία ήταν γνωστά ως Ισπανικές Ανατολικές Ινδίες για 333 χρόνια πριν την αμερικανική κατάκτηση και αργότερα την ανεξαρτησία των Φιλιππίνων. Οι Ολλανδικές αποικίες στην περιοχή ήταν γνωστές για περίπου 300 χρόνια ως Ολλανδικές Ανατολικές Ινδίες πριν από την ανεξαρτησία της Ινδονησίας. Οι Ανατολικές Ινδίες μπορούν επίσης να περιλαμβάνουν την πρώην Γαλλική Ινδοκίνα, τα πρώην βρετανικά εδάφη Μπρουνέι και Σιγκαπούρη και το πρώην Πορτογαλικό Τιμόρ. Δεν περιλαμβάνει, ωστόσο, την πρώην Ολλανδική Νέα Γουινέα, η οποία θεωρείται γεωγραφικά ως μέρος της Μελανησίας.

Οι κάτοικοι των Ανατολικών Ινδιών σχεδόν ποτέ δεν ονομάζονταν Ανατολικοί Ινδοί, για να διακριθούν τόσο από τους κατοίκους της Καραϊβικής (που ονομαζόταν επίσης Δυτικές Ινδίες) όσο και από τους αυτόχθονες λαούς της Αμερικής που συχνά αποκαλούνταν Αμερικανοί Ινδοί. Στην αποικιακή εποχή ήταν απλώς «ιθαγενείς». Ωστόσο, οι λαοί των Ανατολικών Ινδιών αποτελούν μια μεγάλη ποικιλία πολιτισμικής ποικιλομορφίας και οι κάτοικοι δεν θεωρούν ότι ανήκουν σε μια ενιαία εθνοτική ομάδα. Το Ισλάμ, ο Χριστιανισμός, ο Βουδισμός και ο Ινδουισμός είναι οι πιο δημοφιλείς θρησκείες σε ολόκληρη την περιοχή, ενώ ο Σιχισμός, ο Τζαϊνισμός, η κινεζική λαϊκή θρησκεία και διάφορες άλλες παραδοσιακές πεποιθήσεις και πρακτικές είναι επίσης εμφανείς σε ορισμένες περιοχές. Οι κύριες γλώσσες σε αυτόν τον τομέα προέρχονται από ένα ευρύ φάσμα γλωσσικών οικογενειών και δεν πρέπει να συγχέονται με τον όρο Ινδικές, μια ομάδα γλωσσών που ομιλούνται στην ινδική υποήπειρο.

Οι περιοχές των Ανατολικών Ινδιών είναι μερικές φορές γνωστές από την αποικιακή αυτοκρατορία που κάποτε ανήκαν, επομένως, οι Ισπανικές Ανατολικές Ινδίες είναι οι Φιλιππίνες, οι Ολλανδικές Ανατολικές Ινδίες είναι η Ινδονησία και οι Βρετανικές Ανατολικές Ινδίες είναι η Μαλαισία.

## Παραπομπές


Κατηγορία:Ιστορικές περιοχές
Κατηγορία:Περιοχές της Ασίας
Κατηγορία:Γεωγραφία της Νοτιοανατολικής Ασίας
Κατηγορία:Ευρωπαϊκός αποικισμός της Ασίας
Κέραμος Έβρου

Ο **Κέραμος** είναι οικισμός της Περιφερειακής Ενότητας Έβρου στη Θράκη.

## Ιστορικά στοιχεία
Ο **Κέραμος** ιδρύθηκε μετά το 1922 στη θέση παλιού τουρκικού χωριού (οι παλιοί κάτοικοι το αναφέρουν ως **Κιορμούτ**) από πρόσφυγες της Ανατολικής Θράκης (σημερινή Τουρκία γύρω από την Αδριανούπολη) και από την ανατολική Ρωμυλία (σημερινή Βουλγαρία). Οι Τούρκοι κάτοικοι μεταφέρθηκαν στην Τουρκία λόγω της ανταλλαγής πληθυσμών το 1923: ορισμένοι μουσουλμάνοι Τούρκοι που παρέμειναν στο χωριό μετά την ανταλλαγή έφυγαν στη δεκαετία του 1950. Έχει πληθυσμό 263 κατοίκους (2011).

Έως και την μεταρρύθμιση του "Καποδίστρια" μαζί με το γειτονικό Φυλάκιο και Αμμόβουνο αποτελούσαν κοινότητα με τελευταία έδρα το Φυλάκιο. Μετά την μεταρρύθμιση του "Καποδίστρια" εντάχθηκε στο Δήμο Κυπρίνου.

## Γενικά στοιχεία
Σήμερα (από το 2010) αποτελεί δημοτικό διαμέρισμα του ενιαίου δήμου Ορεστιάδας, όπου πλέον κατοικεί μεγάλο ποσοστό των κατοίκων και των απογόνων τους.

Η οικονομία του χωριού βασίζεται στην αγροτική παραγωγή (καλλιέργεια σιτηρών, καλαμποκιού, ζαχαρότευτλων, βαμβακιού κλπ). Μεγάλο μέρος των καλλιεργούμενων εκτάσεων είναι αρδευόμενες από νερά του ποταμού Άρδα, που μεταφέρονται από το φράγμα του Κυπρίνου από αρδευτικό κανάλι φυσικής ροής. Ο αγροτικός συνεταιρισμός του χωριού διαθέτει ξηραντήριο, σιλό αποθήκευσης σιτηρών και αποθήκη εφοδίων .Υπάρχει μικρός αριθμός κτηνοτρόφων με κοπάδια αιγοπροβάτων ή χοιροστάσια.

Το διθέσιο Δημοτικό Σχολείο του χωριού λειτουργούσε μέχρι τη Δεκαετία του 90 ως μονοθέσιο. Υπάρχει και κτίριο νηπιαγωγείου που την τελευταία δεκαετία χρησιμοποιείται από τον πολιτιστικό σύλλογο του χωριού. Η εκκλησία του χωριού, ο Άγιος Διονύσιος, εγκαινιάστηκε το 1967 (εορτάζει στις 3 Οκτωβρίου) και αντικατέστησε την εκκλησία της Αγίας Τριάδας που στη θέση της σήμερα υπάρχει μικρός ναός που κτίστηκε το 2000.

Το χωριό βρίσκεται κοντά στον ποταμό Άρδα και στη δεκαετία του '70 πολλοί κάτοικοι μετέφεραν τα σπίτια τους στα νότια του χωριού για να αποφύγουν τις πλημμύρες του ποταμού που είναι συχνό φαινόμενο αν και υπάρχει φράγμα στον Κυπρίνο.
Η τοποθεσία του χωριού ήταν πέρασμα από πολύ παλιά γιατί βρισκόταν πάνω στο "δρόμο" Φιλιππούπολη-Αδριανούπολη-Κωνσταντινούπολη που για αιώνες ένωνε τις τρεις κύριες πόλης της βυζαντινής Θράκης και ήταν βασικός εμπορικός δρόμος Ρωμαίων-Βυζαντινών-Οθωμανών για πολλούς αιώνες.

## Απογραφές
Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Ορεστιάδας
Αλμπέρτο Τζακομέττι

Ο **Αλμπέρτο Τζακομέττι** (ιταλικά:*Alberto Giacometti*, 10 Οκτωβρίου 1901 - 11 Ιανουαρίου 1966) ήταν Ελβετός γλύπτης και ζωγράφος που από το 1922 και μετά εγκαταστάθηκε στο Παρίσι.

## Η ζωή του
Γιος εμπρεσιονιστή ζωγράφου, ο Τζακομέττι έδειξε από πολύ νωρίς τις καλλιτεχνικές του τάσεις. Στα 13 του χρόνια φιλοτεχνούσε ήδη προτομές (ιδιαίτερα του αδελφού του Ντιέγκο, που υπήρξε σε όλη του τη ζωή το πιο πιστό μοντέλο του). Πίστευε ακράδαντα ότι το σχέδιο είναι η βάση των πάντων. Εργαζόταν αδιάκοπα, πειραματιζόμενος σε διάφορες κατευθύνσεις.

Ο Τζακομέττι ανήκει στους σημαντικότερους γλύπτες του 20<sup>ου</sup> αιώνα. Το έργο του χαρακτηρίζεται από στοιχεία του κυβισμού, του σουρεαλισμού και των φιλοσοφικών αναζητήσεων του υπαρξισμού και της ανθρώπινης φύσης (conditio humana).

Η στροφή στο ανθρώπινο σώμα και πρόσωπο σημειώνεται το 1935, όταν σταμάτησε να ασχολείται με τον σουρεαλισμό και αφοσιώθηκε στις "Συνθέσεις με Φιγούρες", ενώ γύρω στο 1940 κατέληξε στις διάσημες φιγούρες του, σχεδόν σκελετώδεις, με τα μακριά πόδια, τον περιορισμένο κορμό και το μικρό κεφάλι. Σχεδόν εξαϋλωμένες. "*Βυθίζοντας τα δάκτυλά μου στον γύψο, αναζητώ κάτω από το δέρμα τα οστά, το κρανίο, τους σπονδύλους, το ανθρώπινο σώμα αποφλοιωμένο*", έλεγε. Οι φιγούρες αυτές δεν ξεπερνούσαν σε μέγεθος τα 7 εκ. Ο Τζακομέττι ήθελε να αντικατοπτρίζουν την απόσταση που έβλεπε να υπάρχει μεταξύ του καλλιτέχνη και του μοντέλου του. 

Την μεταπολεμική περίοδο δημιούργησε τα πιο γνωστά έργα του. Τα πολύ μεγάλα και λεπτά αγάλματα ενσωμάτωσαν μια νέα εμπειρία του Τζακομέττι: την διαφορά που αναγνώρισε ανάμεσα στην μέχρι τότε οπτική του ίδιου και αυτής του κινηματογράφου και της φωτογραφίας.

Μέσω της υποκειμενικής οπτικής εμπειρίας δημιούργησε την πλαστική απεικόνιση όχι ως σωματική απομίμηση, αλλά ως φαντασιακή εικόνα σε έναν ταυτόχρονα πραγματικό και φαντασιακό, απτό αλλά και μη προσβάσιμο χώρο.

Ο Αλμπέρτο Τζακομέττι πέθανε στις 11 Ιανουαρίου του 1966 σε ηλικία 65 χρόνων. Τα τελευταία χρόνια της ζωής του ο Τζακομέττι θύμιζε όλο και περισσότερο τις πολύ λεπτές, οστεώδεις φιγούρες που σκάλιζε στον πηλό ή στον ορείχαλκο. Έργα του βρίσκονται σε όλα τα μεγάλα μουσεία του κόσμου καθώς και σε ιδιωτικές συλλογές.

## Σύνδεσμοι
* Σαλβατόρε Γκαράου

## Πηγές


## Εξωτερικοί σύνδεσμοι

*Ο Τζιακομέτι και οι «διαφορετικές αναπνοές» του, Εφημερίδα Καθημερινή (04/03/2001)
*Στο ατελιέ του Τζιακομέτι, Εφημερίδα Έθνος (17/11/2007)
*Τα άσαρκα του Τζιακομέτι, Εφημερίδα Καθημερινή (20/06/2008)

 

Κατηγορία:Ελβετοί γλύπτες
Κατηγορία:Ελβετοί ζωγράφοι
879 Ρικάρντα

Η **Ρικάρντα** (*Ricarda*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,893. Ανακαλύφθηκε το 1917 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από το όνομα της Γερμανίδας ιστορικού και λογοτέχνιδας Ρικάρντα Χουχ (Ricarda Huch, 1864-1947).

## Φυσικά χαρακτηριστικά
Τα φυσικά χαρακτηριστικά της Ρικάρντα είναι άγνωστα.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ρικαρντα